text: La pucele lors s'endormi ; 
   Et Cléomadès la couvri 
   Moult très doucement et moult bel 
   D'un des corons de son mantel, 
   Ainsi com ele se dormoit. 
   Et Cléomadès regardoit 
   À merveilles la grant biauté 
   bont ele avoit si grant plenté 
   Qu'ele plus avoir n'en povoit. 
   La rose forment se penoit 
   De la flour de lis honnorer 
   En son très douz viaire cler. 
   Manoient ces flours par acort 
   Si qu'il n'i ot point de descort, 
   N'i avoir povoit descordance, 
   Tant estoient d'une acordance.
  